Diari Oficial de la Generalitat Valenciana


Sumari del DOGV 6928, del 21-12-2012 (2012/11477)

Notificació de la sentència dictada en el procediment de mesures provisionals coetànies número 345/2012.
--------------------------------------------------------------------------------------------------------

### Dades del document

Número de DOGV
:   6928

Data del DOGV
:   21-12-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11166


Organisme emissor
:   Jutjat de Primera Instància Número 3 de Quart de Poblet

Tipus de document
:   Edicte

Notificació de la sentència dictada en el procediment de mesures provisionals coetànies número 345/2012. [2012/11942]  
Juí peça de mesures provisionals coetànies 000345/2012-C  
Part demandant: Inmaculada Calaforra Pascual.   
Part demandada: Francisco Javier Palomo Bolos.   
Sobre: mesures coetànies o posteriors a la interposició de demanda.   
En el juí a què es fa referència s'ha dictat la resolució la part dispositiva de la qual diu:   
«Estime la demanda presentada pel procurador, senyor Braquehais Moreno, en nom i representació d'Inmaculada Calaforra Pascual, contra Francisco Javier Palomo Bolos, i acorde l'adopció de les següents mesures personals i patrimonials provisionals:  
  
1. S'atribuïx la guarda i custòdia dels tres fills menors a la mare, i l'exercici de la pàtria potestat serà compartit entre els progenitors.  
  
2. S'establix un règim de visites a favor del pare de caps de setmana alterns des del divendres a l'eixida del col·legi, en què els arreplegarà, fins a les 19.00 hores del diumenge, en què els restituirà en el domicili matern.  
Una vesprada entre setmana, la dels dimecres, des de l'eixida del col·legi, en què els arreplegarà, fins a les 19.00 hores, en què els restituirà en el domicili matern.  
Les entregues i arreplegues dels menors, es realitzaran pel progenitor no custodi, o persona autoritzada per este, amb preavís a la mare per al seu coneixement, en el domicili en què els menors habiten amb la mare.  
Els progenitors vetlaran perquè els ponts es repartisquen alternativament entre l'un i l'altre encara que això supose portar un orde diferent dels dels caps de setmana alterns.  
Règim de visites de vacacions: les vacacions escolars d'estiu seran repartides per mitat, per quinzenes alternatives en els mesos de juliol i agost, i cada un dels progenitors disfrutarà dels dies de vacacions de juny, que li correspondrà a u, i els de setembre, a l'altre. Correspondrà a la mare les primeres quinzenes dels mesos de juliol i agost, per tant, de l'1 al 15 de juliol i agost, i al pare del 16 i 31, de juliol i agost.  
  
La resta de vacacions escolars de Nadal, Falles i Setmana Santa seran repartides per mitat entre els progenitors.  
Si no hi ha acord per al repartiment de les vacacions correspondrà triar la mare els anys parells, i al pare els imparells.  
El règim de visites de vacacions interromp l'alternança dels caps de setmana que ha de reprendre's pel progenitor que no haguera disfrutat de l'últim cap de setmana anterior a l'inici de les vacacions.  
  
Atesa l'edat del fill, X., ha de tindre's en compte la seua voluntat per al compliment del règim de visites.  
3. No pot ser atribuït l'ús i gaudi del domicili familiar situat a Serra, a la mare, per no ser de la seua propietat.  
4. El pare pagarà a la mare en concepte de pensió d'aliments a favor dels seus fills, la quantitat de 600 €/mes en total, 200 €/mes per cada fill, que ingressarà en el compte corrent que amb este fi designe la mare, per mesos anticipats i dins dels cinc primers dies de cada mes, i en les dotze mensualitats de l'any, quantitat que s'actualitzarà anualment segons la variació percentual que experimente l'Índex de Preus al Consum aprovat per l'Institut Nacional d'Estadística o organisme que el substituïsca.  
  
Les actualitzacions es portaran a efecte els mesos de gener de cada anualitat i en relació amb l'anualitat anterior.  
5. Els gastos extraordinaris necessaris dels menors, com mèdics o farmacèutics no coberts per la Seguretat Social o assegurança privada, d'ortodòncia, ortopèdia, psicològics, òptics, etc. seran satisfets per mitat entre els progenitors.  
Els altres gastos extraordinaris no necessaris, com ara activitats extraescolars seran satisfets per mitat entre els progenitors, sempre que hi haja el mutu acord de les parts en la seua realització, o si no n'hi ha, autorització judicial.  
Sense especial pronunciament en matèria de costes.  
No pertoca dictar altres mesures i les que es dicten ho són sense perjuí del que s'acorde en la sentència definitiva.  
Contra la present resolució no es pot interposar cap recurs.  
No pertoca especial pronunciament quant a les costes.  
Així per esta interlocutòria, ho mane i firme.»  
Atés que es desconeix el domicili o residència actuals de la part demandada, Francisco Javier Palomo Bolos, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació.  
  
Quart de Poblet, 11 de desembre de 2012.- La secretària judicial: Mercedes Bascuñana Bascuñana.